**16.12.21**



**ELIF**

**Καθημερινή δραματική σειρά στο Star**

**Δευτέρα έως Παρασκευή στις 17:40**

**Δευτέρα 3/1/22**

**Επεισόδιο 1002**

Ο Σαφάκ σώζει τον Εμιρχάν από τον Τουφάν αλλά παρόλαυτα σχεδιάζει να φύγει, όπως ήταν προγραμματισμένο. Ο Εμιρχάν είναι πολύ λυπημένος για αυτό. Το ίδιο και η Λεμάν και θέλει με κάθε τρόπο ο γιος της να μείνει κοντά της. Ξέρει πως ο μόνος άνθρωπος που ίσως μπορεί να του αλλάξει γνώμη είναι η Ζουλιντέ. Έτσι, η Λεμάν θέλει η Ζουλιντέ να πάει και να τον σταματήσει. Ο Σαφάκ όμως αποφασίζει τελικά μόνος του να μην ανεβεί στο τρένο. Και ο λόγος δεν είναι άλλος από τη Ζουλιντέ και τον Εμιρχάν. Δεν θέλει να τους αφήσει μόνους γιατί ο Τουφάν εξακολουθεί να αποτελεί απειλή για αυτούς και η συνείδησή του δεν του το επιτρέπει. Η Λεμάν είναι ευτυχισμένη, που ο γιος της θα μείνει κοντά της και δεν ρωτάει τίποτα άλλο. Ο Εμιρχάν έχει μια ιδέα για να φέρει κοντά τη μητέρα του και τον Σαφάκ. Η Αλέβ ενημερώνει τον Τουφάν πως ο Σαφάκ τελικά δεν έφυγε και του λέει πως δεν θέλει να τον ξαναδεί. Ο Τουφάν γίνεται έξαλλος με τα νέα και καταστρώνει ένα νέο σχέδιο κατά του Σαφάκ. Ο Κερέμ και η Ασλί δουλεύουν μέχρι αργά στην εταιρία, προετοιμάζοντας μια σημαντική συνάντηση. Ο Κερέμ συγκρίνει την Ασλί με την Παρλά και τη βρίσκει πολύ ωραία. Έχει εντυπωσιαστεί μαζί της επειδή είναι εξαιρετικά εργατική και ταλαντούχα. Πιστεύει πως η Ασλί είναι μια σπουδαία γυναίκα…

**Τρίτη 4/1/22**

**Επεισόδιο 1003**

Ο Κερέμ και η Ασλί εργάζονται μέχρι αργά την εταιρία για να προετοιμάσουν μια σημαντική συνάντηση ενώ η Παρλά πηγαίνει στην έπαυλη για να δει τον

αγαπημένο της. Όταν μαθαίνει πως ο Κερέμ είναι στην εταιρία με την Ασλί και δουλεύουν μόνοι τους, ζηλεύει τρομερά και θυμώνει. Ο Αρίφ πηγαίνει στην έπαυλη και δίνει ένα φάκελο στη Ματσιντέ. Η Ματσιντέ κρατάει σημειώσεις για όλα στο ημερολόγιο της ώστε να μην ξεχάσει τίποτα σημαντικό. Η Κιγιμέτ βλέπει τη συνάντηση της Ματσιντέ με τον Αρίφ και αναρωτιέται τι έχει ο φάκελος. Η Παρλά κάνει επιδρομή στην εταιρία και το γραφείο του Κερέμ. Ο Κερέμ προσπαθεί να την ηρεμήσει αλλά η Παρλά φαίνεται αποφασισμένη να κάνει σκηνή. Η Ζουλιντέ συναντάει τον Τουφάν και τον προειδοποιεί να μείνει μακριά από εκείνη και τον γιο της…

**Τετάρτη 5/1/22**

**Επεισόδιο 1004**

Η Μελέκ, η Ασλί και η Ελίφ είναι καλεσμένες στην έπαυλη. Μετά το πρωινό η Χουμεϊρά περνάει χρόνο με την Ελίφ και της συστήνει τον Λεβέντ. Η Ματσιντέ ζητάει από τη Μελέκ να επιστρέψει μόνιμα στην έπαυλη αλλά η Μελέκ δεν μπορεί να δεχθεί την πρότασή της γιατί δεν θέλει να αφήσει μόνη της την Ασλί. Η Ματσιντέ προτείνει να έρθει να μείνει μαζί τους και η Ασλί αλλά η Μελέκ σκέφτεται πως η Ασλί ίσως δεν θα ένιωθε άνετα με αυτό, από τη στιγμή που εργάζεται και στην εταιρία της οικογένειας. Η Ματσιντέ της δίνει χρόνο να σκεφθεί. Η Μελέκ ρωτάει τη Ματσιντέ για τον Ταρίκ αλλά η Ματσιντέ δεν καταλαβαίνει τι την ρωτάει γιατί δεν θυμάται. Η Μελέκ συνειδητοποιεί πως κάτι δεν πάει καλά με τη Ματσιντέ. Η Παρλά υποψιάζεται την Ασλί και τον Κερέμ και μένει μαζί τους ενώ εργάζονται. Στη συνέχεια φεύγει και πηγαίνει στην Κιγιμέτ και της λέει πως δεν συμβαίνει τίποτα ανάμεσα στον Κερέμ και την Ασλί. Η Κιγιμέτ την προειδοποιεί να είναι προσεχτική…

**Πέμπτη 6/1/22**

**Επεισόδιο 1005**

Η Μπιρτσέ συμπεριφέρεται άσχημα στον Ακίν και εκείνος δεν καταλαβαίνει για ποιο λόγο. Η Μπιρτσέ όμως νιώθει μεγάλη έλξη για εκείνον και ζηλεύει επειδή κάνει παρέα με τις υπόλοιπες κοπέλες από την εταιρία. Ο Λεβέντ κάνει μια μεγάλη έκπληξη στη Χουμεϊρά και την κάνει πολύ ευτυχισμένη. Μια μεγάλη αγάπη ανθίζει. Η Κιγιμέτ συνεχίζει να αναλαμβάνει περισσότερες ευθύνες στο σπίτι και να προσπαθεί να πάρει τον έλεγχο. Το νέο της θύμα είναι η Γκιουλσούμ. Η Ματσιντέ δεν έχει καταλάβει τι συμβαίνει ενώ η υγεία της επιδεινώνεται. Η Παρλά τρελαίνεται από τη ζήλια της όταν μαθαίνει ότι ο

Κερέμ και η Ασλί έχουν πάει να φάνε μαζί. Όμως αυτή τη φορά καταφέρνει να κρατήσει την ψυχραιμία της και να καταστρώσει τα νέα σχέδια της…

**Παρασκευή 7/1/22**

**Επεισόδιο 1006**

Η Παρλά υπενθυμίζει στον Κερέμ την υπόσχεση του να την παντρευτεί και εκείνος με μεγάλη του λύπη ξέρει πως πρέπει να το κάνει, να κρατήσει τον λόγο του. Η Παρλά έρχεται στην έπαυλη με δείγματα για προσκλητήρια και όλοι ξαφνιάζονται όταν μαθαίνουν πως ο Κερέμ και η Παρλά όρισαν ημερομηνία γάμου. Η Χουμεϊρά έρχεται σε σύγκρουση με την Παρλά. Η Ασλί ετοιμάζει πρωινό και μιλάει με ενθουσιασμό για τον Κερέμ, γεγονός που δεν περνάει απαρατήρητο από τη Μελέκ. Η Μελέκ καταλαβαίνει πως η Ασλί έχει αισθήματα για τον Κερέμ. Ένα σχετικό σχόλιο της Μελέκ προκαλεί αμηχανία στην Ασλί, η οποία καίγεται με το τσάι. Αργότερα ο Κερέμ βλέπει το χέρι της και λυπάται για το ατύχημά της. Ο ένας δεν μπορεί να πάρει τα μάτια του από τον άλλο. Η Κιγιμέτ λέει σε έναν δημοσιογράφο πως το ίδρυμα Χακτανίρ δεν πλήρωσε τις υποτροφίες, που έχει αναλάβει. Η Μελέκ αποφασίζει να επισκέπτεται κάθε μέρα τη Ματσιντέ. Η Φιλίζ πιέζει την Μπιρτσέ να παραδεχθεί τα αισθήματά της για τον Ακίν. Η Μπιρτσέ αρνείται επίμονα ότι ισχύει κάτι τέτοιο. Η συζήτηση αυτή κάνει την Ασλί να σκεφθεί τα δικά της πραγματικά αισθήματα για τον Κερέμ…

[**http://www.star.gr/tv/shows/elif/**](http://www.star.gr/tv/shows/elif/)

[**https://www.star.gr/tv/press-room/**](https://www.star.gr/tv/press-room/)

 Ευχαριστούμε πολύ

 Γραφείο Τύπου & Επικοινωνίας